Zuzana Mistríková

Zuzana Mistríková (* 21. máj 1967, Martin) je slovenská filmová producentka a prezidentka Asociácie nezávislých producentov. V 90. rokoch 20. storočia bola aj aktívnou političkou.

Biografia 
Dcéra herca Jána Mistríka, má staršiu a mladšiu sestru. V rokoch 19851987 asistentka strihu v Slovenskej televízii v Bratislave. V rokoch 19871990 študovala odbor divadelná dramaturgia na Vysokej škole múzických umení v Bratislave.

Počas revolučných politických a sociálnych zmien udalostí v novembri a decembri 1989 (nežná revolúcia) bola jednou z hlavných tvárí študentského hnutia. Ako zástupkyňa študentského hnutia (spolu so S. Bombíkom) sa zúčastnila prvej Televíznu reláciu Štúdio Dialóg vysielali 24. novembra. Bolo to vôbec prvýkrát, čo verejnosť mohla sledovať diskusiu so zástupcami komunistov na jednej strane a ich oponetami. „Dopadlo to celkom dobre... a odvtedy som sa stala akousi hovorkyňou študentského hnutia,“ spomína Mistríková.

Od roku 1990 bola poslankyňou Slovenskej národnej rady za stranu Verejnosť proti násiliu (VPN). Od roku 1991 bola poradkyňa 1. podpredsedu vlády SR, jej pedagóga Martina Porubjaka. Z vrcholovej politiky odišla po voľbách v júni 1992. (Voľby do Federálneho zhromaždenia sa konali v dňoch 5. – 6. júna 1992. Volilo sa do oboch komôr Federálneho zhromaždenia, do Snemovne ľudu aj do Snemovne národov. Súbežne sa konali aj voľby do parlamentov oboch republík – do Slovenskej národnej rady). VPN neprekročilo potrebné 5-percentné volebné kvórum pre vstup do parlamentu a následne bolo rozpustené. Voľby na Slovensku vyhralo Hnutie za demokratické Slovensko s viac ako 33% hlasov voličov. Deň po voľbách, v pondelok 7. júna 1992 mala štátnice a ukončila vysokú školu.

Ako spoluzakladateľka Fun rádia sa podieľala na založení Asociácie nezávislých rádií, pre ktorú od decembra 1992 (premenovaná na Asociácia nezávislých rozhlasových a televíznych staníc Slovenska – ANRTS, potom rozdelená na televíznu a Asociácia rádií Slovenska) pracovala. Angažovala sa aj v Mediálnom inštitúte, ktorý bol založený 17. novembra 1998 ako nezávislé odborné výskumno – vzdelávacie občianske združenie zamerané na mediálny trh a rozvoj mediálneho prostredia. V rokoch 2002 až 2006 pôsobila na ministerstve kultúry ako generálna riaditeľka sekcie médií a audiovízie.

V 90-tych rokoch 20. storočia voľne spolupracovala na divadelných predstaveniach režiséra a choreografa O. Šotha. Je spoluautorkou scenára rockového tanečného predstavenia „Zvláštna radosť žiť“ (SND 1990). V súčasnosti sa venuje produkovaniu filmov (napríklad „Učiteľka“, réžia Jan Hřebejk) a pôsobí ako prezidentka Asociácie nezávislých producentov.

Bývalá členka Slovenskej rady VPN, Rady Slovenského rozhlasu a Vysokoškolskej únie Slovenska.

Referencie

Externé odkazy 
 Zuzana Mistríková – príbeh pamätníka na webe Paměť národa
 Zuzana Mistríková: November 89 je niečo, čo sa už nikdy nezopakuje – rozhovor na portáli Aktuality.sk (2018)
 Zuzana Mistríková: Ficov príbeh je smutný, jeho politika je len zhodnotiť, zahladiť a stihnúť sa vysťahovať – rozhovor v Denníku N (2018)
 Zuzana Mistríková: Nebol to Woodstock, bola to revolúcia – rozhovor Karola Sudora v rámci projektu November89 DNES (2021)

Slovenskí politici
Slovenskí filmoví producenti
Slovenskí divadelní dramaturgovia
Politici VPN
Poslanci SNR
Osobnosti Nežnej revolúcie
Držitelia Radu Ľudovíta Štúra II. triedy
Absolventi Divadelnej fakulty Vysokej školy múzických umení
Osobnosti z Martina